Χαρά Παπαδοπούλου

Η Χαρά Παπαδοπούλου (9 Δεκεμβρίου 1996, Αθήνα) είναι Ελληνίδα διεθνής πρώην αθλήτρια πετοσφαίρισης, η οποία αγωνιζόταν ως πασαδόρος.

 Καριέρα 
Η Χαρά Παπαδοπούλου ξεκίνησε την καριέρα της από την Φιλαθλητική Ένωση Ιωαννίνων σε μικρή ηλικία. Ύστερα από μία ασυμφωνία με τον σύλλογό της άρχισε να προπονείται με τον Ηρακλή Ιωαννίνων από τον Ιανουάριο του 2012. Τελικά μετά από προσφυγή στο ΑΣΕΑΔ όπου και δικαιώθηκε, εντάχθηκε επίσημα στον Ηρακλή τον Μάρτιο του 2013, που τότε αγωνιζόταν στον Γ' όμιλο της Α2.Α2 Κατηγορία Γυναικών 2012-13 www.volleynews.gr 
Το καλοκαίρι του 2014 η Χαρά Παπαδοπούλου συμμετέχοντας στις Πανελλαδικές Εξετάσεις εισάγεται στο Οικονομικό Πανεπιστήμιο Αθηνών. Έτσι αναγκάζεται να μετακομίσει στην Αθήνα και εντάσσεται στον Παναθηναϊκό, στον οποίον παραμένει μέχρι το 2017, αγωνιζόμενη συνήθως ως αναπληρωματική πασαδόρος, αλλά πάντα με μεγάλη επιτυχία, όπως μαρτυρούν οι κλήσεις της, τόσο στις μικρές Εθνικές ομάδες, όσο και στη βασική Εθνική Γυναικών.

Τον Μάιο του 2017 η Χαρά Παπαδοπούλου αποδέχεται την πρόταση του Ολυμπιακού Πειραιώς και υπογράφει συμβόλαιο διετούς διαρκείας με τις νταμπλούχες Ελλάδας. www.olympiacossfp.gr Έτσι συμμετέχει στην κατάκτηση του ευρωπαϊκού CEV Τσάλεντζ Καπ, αλλά και στις κατακτήσεις του πρωταθλήματος και του κυπέλλου Ελλάδας από τις ερυθρόλευκες την περίοδο 2017-18, που αποτελούν τους πρώτους τίτλους στην καριέρα της.
Τον Μάιο του 2018, Ολυμπιακός και Παπαδοπούλου αποφασίζουν να λύσουν τη συνεργασία τους, παρά το διετές συμβόλαιο που ειχε συναφθεί ένα χρόνο νωρίτερα.Λύση συμβολαίου με Ολυμπιακό το 2018 www.fosonline.gr  Έτσι η Χαρά Παπαδοπόύλου συνέχισε την καριέρα της στον Ηλυσιακό Αθηνών,H πρωταθλήτρια Χαρά Παπαδοπούλου στον Ηλυσιακό www.volleynews.gr  στον οποίο παρέμεινε για μία περίοδο, αφού το Καλοκαίρι του 2019 αποδέχθηκε πρόταση του Πανναξιακού για ένταξη στο δυναμικό του.Στον Πανναξιακό ΑΟΝ η πασαδόρος Χαρά Παπαδοπούλου  www.sportcyclades.gr
Στην ομάδα της Νάξου παρέμεινε την περίοδο 2019-20, και την οποία συμπεριλήφθηκε στην καλύτερη επτάδα της 6ης αγωνιστικής ημέρας του Πρωταθλήματος Ελλάδας.Αμαράλ, Παπαδοπούλου και Μπρίκμαν στην καλύτερη επτάδα της 6ης αγωνιστικής 2019-20  www.koinignomi.gr Την ίδια επίσης περίοδο πήρε το πτυχίο της από το «Τμήμα διοικητικής επιστήμης και τεχνολογίας» του Οικονομικού Πανεπιστημίου Αθηνών.Ο Πανναξιακός ΑΟΝ εύχεται στην Χαρά Παπαδοπούλου καλή σταδιοδρομία www.paon.gr 
Το Καλοκαίρι του 2020 η Χαρά Παπαδοπούλου αναχώρησε για το Κλάγκενφουρτ, για να δοκιμάσει τις δυνάμεις της στο Πρωτάθλημα Αυστρίας, εντασσόμενη στην ΑΤΣΚ Κλάγκενφουρτ.«Εφτάψυχη» στο Κλάγκενφουρτ η «αγριόγατα» Παπαδοπούλου www.volleyplanet.gr  Εκεί ενημερώθηκε για το 
μεταπτυχιακό πρόγραμμα "Media and Convergence Management" του Πανεπιστημίου του Κλάγκενφουρτ, το οποίο αποτελεί συνέχεια του πτυχίου της, και το οποίο διδασκόταν στην αγγλική γλώσσα την οποία και γνώριζε.From volleyball to marketing www.aau.at   Έτσι αποφάσισε να εγκαταλείψει το βόλεϊ για αφοσιωθεί στις σπουδές της. Με δεδομένο μάλιστα ότι το πρόγραμμα διεξάγεται διαδικτυακά, της δόθηκε η ευκαιρία να εγκατασταθεί στη Βιέννη ήδη από το 2023. 

 Διεθνής καριέρα 
Χαρακτηριστικό του ταλέντου της είναι το γεγονός ότι κλήθηκε στην Εθνική Κορασίδων το 2012,Εθνική Κορασίδων 2013 www-old.cev.eu εποχή που απλώς συμμετείχε στις προπονήσεις του Ηρακλή Ιωαννίνων, χωρίς να αγωνίζεται, λόγω της έλλειψης του δελτίου της. Έκτοτε είχε διαρκείς συμμετοχές στις Εθνικές Κορασίδων και Νεανίδων, συμμετέχοντας σε προκριματικούς Ευρωπαϊκών Πρωταθλημάτων, αλλά και του Παγκόσμιου του 2015.Εθνική Κ20 - Προκριματικά Παγκοσμίου 2015 www-old.cev.eu Στις 29 Αυγούστου του 2015 η Χαρά Παπαδοπούλου πήρε το βάπτισμα του πυρός και στην Εθνική Γυναικών, αγωνιζόμενη εναντίον του Ισραήλ σε αγώνα για την Ευρωπαϊκή Λίγκα,Η Παπαδοπούλου στην Εθνική Γυναικών www.volleyplanet.gr  όπου η Εθνική Ελλάδας κατέκτησε το Χάλκινο Μετάλλιο.
Μέχρι και την περίοδο 2017-18 η Χαρά Παπαδοπούλου είχε πραγματοποιήσει 59 συμμετοχές με τις Εθνικές ομάδες Κορασίδων - ΝεανίδωνΑτομικές συμμετοχές στις Εθνικές Κορασίδων - Νεαβίδων (2017-18) www.volleyball.gr  και 9 συμμετοχές με την Εθνική Γυναικών της Ελλάδας.Εθνική Ελλάδας Γυναικών - Ατομικές συμμετοχές (έως 05.2018) www.volleyball.gr 

Διευνείς τίτλοι - Διακρίσεις
Ευρωπαϊκή Λίγκα
  3η θέση: 2015 (Εθνική Ελλάδος)

Συλλογικοί τίτλοι - Διακρίσεις
 Διεθνείς διοργανώσεις Ευρωπαϊκό Κύπελλο Θριάμβου (Τσάλεντζ Καπ)
  1η θέση: 2018 (Ολυμπιακός Πειραιώς)

 Εθνικά Πρωταθλήματα 
1 Πρωτάθλημα Ελλάδας
 2017-18 (Ολυμπιακός Πειραιώς)
 2η θέση
2014-15: (Παναθηναϊκός Α.Ο.)

 Εθνικά Κύπελλα 
1 Κύπελλο Ελλάδας
 2018 (Ολυμπιακός Πειραιώς)
 2η θέση'''
2015: (Παναθηναϊκός Α.Ο.)

 Παραπομπές 

 Εξωτερικοί σύνδεσμοι - Πηγές 
 Χαρά Παπαδοπούλου: Παρουσίαση - Ατομκά στοιχεία - Ομάδες - Διακρίσεις women.volleybox.net
 Χαρά Παπαδοπούλου: Ατομικά στοιχεία - Ομάδες καριέρας www.greekvolley.eu
 Χαρά Παπαδοπούλου: Ευρωπαϊκή παρουσία www-old.cev.eu
 Εθνική Ελλάδας Κ19 - Προκριματικά Ευρωπαϊκού 2014 www-old.cev.eu
 Στον Πανναξιακό η Χαρά Παπαδοπούλου  www.fosonline.gr

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Πανναξιακού